乙炔

乙炔，係一種有機化合物，係炔烴入面最簡單嘅一款。化學式C2H2。

點整 
碳化鈣加水可以整到乙炔。化學式：

CaC2 + 2H2O  ->  C2H2   + Ca(OH)2

反應

加成 
乙炔係不飽和烴，可以發生加成反應。

加氫：用白金、鎳或鈀催化，出乙烯，進一步加氫會出乙烷。

加水：用硫酸汞嘅硫酸溶液做催化劑，出乙醛。

鹵化：加鹵素嘅反應，鹵素會平均加去兩個碳上面。

鹵氫化：用氯化汞催化，反應根據馬氏規則。

金屬鹽 
因爲乙炔係種末端炔烴，所以會發生以下嘅反應：

乙炔同氯化亞銅發生反應，產生磚紅色嘅乙炔亞銅。
 會同硝酸銀嘅氨溶液發生反應，出白色嘅乙炔銀。
 都會同或鈉或者氨基鈉發生反應，出乙炔鈉。乙炔鈉係種好強嘅鹼，喺有機合成上好有用。

燃燒 
乙炔可以燃燒，生成水同二氧化碳：

2CH≡CH+5O2→4CO2+2H2O

用途 
 可以同氧氣撈埋，整俗稱嘅風媒氣體，用來燒焊。
 催熟水果。

炔烴